ai4bharat/Pralekha huggingface dataset:
بھارتی چناؤ کمیشن
کرناٹک کی 28 میں سے 14 لوک سبھا نشستوں کے لئے دو مر حلے کی پولنگ 18 اپریل ، 2019 کو
نئی دلّی ، 18 اپریل ؍ عام انتخابات کے دوسرے مرحلے کے تحت ریاست کرناٹک کے 28 پارلیامنی حلقوں میں سے 14 پارلیمانی حلقوں کے لئے 18 اپریل کو ووٹ ڈالے جائیں گے ۔ اس ریاست میں پولنگ دو مرحلوں میں ہو رہی ہے ۔ ریاست میں انتخابات کے اس مرحلے میں ووٹروں کی کل تعداد 2,63,38,277 ہے جس میں مرد رائے دہندگان کی تعداد 1,33,52,234 ہے ۔ خواتین رائے دہندگان کی تعداد 1,29,83,284 ہے اور 2,759 رائے دہندگان کا تعلق تیسری جنس سے ہے ۔ ریاست میں پولنگ کے اس مرحلے کے لئے 30,410 پولنگ اسٹیشن قائم کئے گئے ہیں ۔
اس مرحلے کے انتخابات کے لئے کل 241 امید وار انتخابی میدا ن میں ہیں جن میں 17 خاتون امید وار ہیں ۔ 28 پارلیمانی حلقوں میں سے دوسرے مر حلے کے تحت 14 نشستوں کے لئے انتخابات ہو رہے ہیں ۔ بھارتیہ جنتا پارٹی نے 13 امید وار میدان میں اتارے ہیں ، جبکہ انڈین نیشنل کانگریس نے 10 امید وار ، جے ڈی ایس  نے 4 ، بی ایس پی نے 14 ، سی پی آئی نے 01 ، سی پی آئی  نے 01 ، دیگر نے 65 امید وار کھڑے کئے ہیں اور 133 آزاد امید وار اپنی قسمت آز ما رہے ہیں ۔ اس مرحلے کے انتخابات میں 17 خاتون امید وار اپنی قسمت آز ما رہی ہیں ۔
عام انتخابات ، 2014 میں ریاست کرناٹک کی 28 پارلیمانی انتخابی نشستوں میں سے 05 نشستیں ایس سی اور 02 نشستیں ایس ٹی کے لئے مخصوص تھیں ۔ 2014 کے دوران بھارتیہ جنتا پارٹی نے 28 میں سے 17 نشستیں حاصل کی تھیں اور ڈالے گئے کل ووٹوں کا 43.83 فیصد حاصل کیا تھا ۔ انڈین نیشنل کانگریس نے 09 نشستیں حاصل کی تھیں اور ڈالے کل ووٹوں کا 41.27 فیصد حاصل کیا تھا جبکہ جے ڈی ایس نے کل دو نشستیں حاصل کی تھیں اور ڈالے گئے کل ووٹوں کا محض 3.17 فیصد ہی حاصل کیا تھا ۔
ریاست کرناٹک میں عام انتخابات ، 2014 میں شیڈولڈ کاسٹ کے لئے مخصوص پانچ انتخابی نشستوں میں سے بیچ پور سے بھارتیہ جنتا پارٹی کے جناب رمیش جیگاجی ناگی ، حلقہ چام راج نگر سے کانگریس کے آر ۔ دھرو نارائن ، چتر درگا انتخابی حلقے سے کانگریس کے بی این چندرپّا ، گلبرگہ انتخابی حلقے سے کانگریس کے ملیکارجن کھڑگے نے اور کولار سے کے ۔ ایچ ۔ منی اپا نے جیت درج کی تھی ۔
عام انتخابات ، 2014 میں ریاست کرناٹک میں ایس ٹی کے لئے مخصوص دو پارلیمانی انتخابی نشستوں میں سے بیلاری سے بی جے پی کے بی سری مولا اور رائے چور سے کانگریس کے بی ۔ وی ۔ نائک نے جیت درج کی تھی ۔
عام انتخابات ، 2014 میں کرناٹک کی چار لوک سبھا نشستوں پر دلچسپ مقابلہ دیکھنے میں آیا جہاں رائے چور ، چک کوڈی ، مانڈیا اور چک بلا پور انتخابی نشستوں پر جیت کا فیصلہ دس ہزار سے بھی کم ووٹوں سے ہوا ۔
۔ ۔ ۔ ۔ ۔ ۔
(U . 1915
وزیراعظم کا دفتر
وزیراعظم 22 مارچ کو ’جل شکتی مہم :بارش کو پکڑو ‘کا آغاز کریں گے
کین بیتوا لنک پروجیکٹ کے لئے تاریخی مفاہمت نامے پر دستخط کئے جائیں گے
پانی کے تحفظ کے لئے گرام سبھائیں ’جل شپتھ‘ لیں گی
نئی دہلی،21مارچ 2021/وزیراعظم جناب نریندر مودی ورلڈ واٹر ڈے  کے موقع پر یعنی 22 مارچ 2021 کو 12.30 ویڈیو کانفرسنگ کے ذریعہ ’ جل شکتی ابھیان ‘:بارش کو پکڑو‘ مہم کا آغاز کریں گے۔ وزیراعظم کی موجودگی میں جل شکتی کے مرکزی وزیر مدھیہ پردیش اور اترپردیش کے وزرائے اعلی کے مابین کین بیتوا لنک پروجیکٹ کو جو دریاؤں کے باہمی رابطے کے قومی تناظر کے منصوبے کا پہلا منصوبہ ہے ، کو بھی عملی جامہ پہنانے کے لئے تاریخی مفاہمت نامے پر دستخط کئے جائیں گے۔
’جل شکتی ابھیان: بارش کو پکڑو‘ کے بارے میں
یہ مہم دیہی اور شہری دونوں علاقوں میں’’بارش کو پکڑو ، جہاں گرتی ہے، جب گرتی ہے‘‘ کے عنوان سے ملک بھر میں شروع کی جائے گی۔ اس کا اطلاق 22 مارچ 2021 سے 30 نومبر 2021 تک ہوگا۔ ملک میں قبل از مانسون اور مانسون کے دورانیہ میں لوگوں کی شرکت کے ذریعہ نچلی سطح پر آبی ذخیرہ اندوزی کے لئے اسے ایک عوامی تحریک کے طورپر شروع کیا جائے گا۔ بارش کے پانی مناسب ذخیرہ کو یقینی بنانے کے لئے، آب و ہوا کے حالات اور مٹی کے زمینی سطحوں اور اس کے طبقوں کے لئے موزوں بارش کا پانی ذخیرہ کرنے والے ڈھانچے تشکیل دینے کے لئے تما م اسٹیک ہولڈروں کے لئے اس جانب متوجہ کیا جارہا ہے۔
اس پروگرام کے بعد پانی کے تحفظ سے متعلق امور پر تبادلہ خیال کرنے کے لئے ہر ضلع کی تمام گرام پنچایتوں  گرام سبھاؤں کا انعقاد کیا جائے گا ، اور آبی تحفظ سے متعلق ان معاملات اور پانی کے تحفظ کے بارے میں تبادلہ خیال کیا جائے گا۔ پانی کے تحفظ کے لئے یہ گرام سبھائیں ’جل شپتھ‘ بھی لیں گی۔
کین بیتوا لنک پروجیکٹ کے ایم او اےکے بارے میں
اس معاہدے میں سابق وزیراعظم آنجہانی اٹل بہاری واجپئی کے ندیوں کے آپس میں جوڑنے کے ذریعہ قحط سالی اور پانی کے خسارے والے علاقے میں اضافی پانی والے علاقے سے پانی لے جانے کے بین ثالثہ تعاون کے آغاز کی علامت دکھائی دیتی ہے۔ اس پروجیکٹ میں دواؤدھن بین کی تعمیر کے ذریعہ کین ندی سے دریائے بیتھوا میں پانی کی منتقلی اور دو ندیوں کو ملانے والی ایک نہر ، لوور اوور پروجیکٹ ، کوٹھا بوراج اور بیناملٹی کمپلکس شامل ہے۔ اس سے سالانہ 10.62 لاکھ ہیکٹئر علاقے کی آبپاشی تقریباً 62 لاکھ افراد کو پینے کے پانی کی فراہمی اور 103 میگاواٹ ہائیڈرو پاوور یعنی پن بجلی پیدا ہوگی۔
اس منصوبے سےبندیل کھنڈ کے آبی قلت والے خطے، خاص طور پر پناّ ، ٹیکم گڑھ ، چھتر پور، ساگر، داموہ، داتیا، ویدیشیا، شیو پوری اور مدھیہ پردیش کے باندہ ، اور اترپردیش کے ، جھانسی کے علاوہ اترپردیش کے للت پور اضلاع کو بیحد فائدہ حاصل ہوگا۔ اس سے دریا کے منصوبوں کو مزید باہمی جوڑنے کی راہ ہموار ہوگی تاکہ اس بات کو یقینی بنایا جاسکے کہ پانی کی قلت سے ملک کی ترقی میں کوئی رکاوٹ نہیں آئے گی۔
ش ح۔ ش ت۔ج
Uno-2846
(
وزارتِ تعلیم
مرکزی وزیر برائے فروغ وسائل انسانی نے آئی آئی آئی ٹی کوآرڈی نیشن فورم کے دوسرے اجلاس کی صدارت کی
نئی دہلی،16 اکتوبر:مرکزی وزیر برائے فروغ وسائل انسانی جناب رمیش پوکھریال نشنک نے نئی دہلی میں آئی آئی آئی ٹی کوآرڈی نیشن فورم کے دوسرے اجلاس کی صدارت کی۔ واضح ہو کہ آئی آئی آئی ٹی کوآرڈی نیشن فورم انڈین انسٹی ٹیوٹ آف انفارمیشن ٹیکنالوجی  کا اہم ترین ادارہ ہے جو ملک میں پبلک پرائیویٹ پارٹنر شپ کے خطوط پر قائم کیے جانے والے 20 آئی آئی ٹی اداروں کے لئے ہدایات اور پالیسیوں کا فیصلہ کرتا ہے۔ ان آئی آئی آئی ٹی اداروں کو سرکار کی جانب سے جزوی امداد بھی فراہم کرائی جاتی ہے اور انہیں بہت ہی مختصر مدت میں خودکفیل بننا لازمی ہوتا ہے۔
مرکزی وزیر برائے فروغ وسائل انسانی آئی آئی آئی ٹی کونسل کے صدر بھی ہیں،انہوں نے اس موقع پر اپنی تقریر میں قومی سطح پر ہونے والی اہم تبدیلیوں پر روشنی ڈالی ، خاص طور سے ملک کی معیشت کو 2024 تک پانچ ٹریلین ڈالر کی معیشت بنانے سے متعلق اقتصادی تبدیلیوں پر توجہ مرکوز کی۔ انہوں نے زور دیکر کہا کہ اقتصادی تبدیلیوں اور سماجی ترقی کے لئے آئی آئی آئی ٹی اداروں کا کردار اور خدمات انتہائی اہمیت کی حامل ہیں۔
انہوں نے آئی آئی آئی ٹی اداروں کے ڈائرکٹر حضرات کو مشورہ دیا کہ ایک تصور اور ایک مشن قائم کیا جائے اور ان کے حصول کے لئے صنعتوں اور دیگر دعویداروں کے معقول اشتراک سے ان اقتصادی تبدیلیوں کےحصول کے لئے متعلقہ اداروں کی رہنمائی کی جائے۔ تبدیلیوں کے حصول کے انتظام وانصرام کیلئے مطلوبہ معیارات اور اہلیتوں کیلئے ان آئی آئی آئی ٹی اداروں کے ڈائرکٹر حضرات کو ملک اور بیرون ملک لیڈر شپ ڈیولپمنٹ پروگرام میں شامل کیاجائیگا ۔ اس تربیت میں منصوبہ بندی ، مالیاتی انتظامات ، ٹیموں کی تشکیل اور ان کے انتظام وانصرام اور دیگر متعلقہ موضوعات شامل ہیں۔
وزیر موصوف نے اس موقع پر مزید کہا کہ انکی خواہش ہے کہ ان آئی آئی آئی ٹی اداروں کو جدت طرازی ،اختراعات اور کاروباریت پر توجہ مرکوز کرنی چاہئے کہ یہ تبدیلیوں کی بنیاد کی حیثیت رکھتی ہیں۔ ان آئی آئی آئی ٹی اداروں کو مشورہ دیا گیا ہے کہ کاروبار کی ترقی کیلئے چھوٹی موٹی خصوصی مہارتوں کے ذریعے رسمی پروگراموں اور ورکشاپوں کا اہتمام کیاجائے ۔ انہوں نے ان اداروں کو مزید مشورہ دیا کہ ان کاموں کیلئے اٹل اینوویشن مشن اور ٹی آئی ڈی ای 2 وغیرہ اداروں کی اسکیموں سے امداد حاصل کی جائے۔
چیئرمین موصوف نے اس موقع پر ان سبھی آئی آئی آئی ٹی اداروں کو کابینہ کی منظوری کے بعد سبھی پالیسیاں اور سرمایہ فراہم کرایاجائیگا۔ انہوں نے تعلیمی اور طلباء سطح پر مختلف نصابوں اور مشترکہ نصابوں کی سرگرمیوں کے ذریعے باہمی شراکت داری کی جائے۔ انہوں نے مزید کہا کہ ان آئی آئی آئی ٹی اداروں کو مینوفیکچرنگ، زراعت اور حفظان صحت وغیرہ جیسے مختلف شعبوں پر خصوصی توجہ دینی چاہئے جو راست تعطل انگیز سرگرمیوں سے وابستہ ہیں۔
( م ن۔س ش ۔ ع ن (
U. No. 4636
(Visitor Counter : 25
وزیراعظم کا دفتر
یو این جی اے 74 کے شانہ بہ شانہ وزیراعظم نے اسٹونیا کی صدر سے ملاقات کی
نئی دہلی۔26؍ستمبر۔وزیراعظم نے جمہوریہ اسٹونیا کی صدر محترمہ کرسٹی کلجولیٹ سے یو این جی اے 74 کے شانہ بہ شانہ ملاقات کی ہے۔ دونوں رہنماؤں نے ماہ اگست 2019 میں صدر جمہوریہ ہند کے دورۂ اسٹونیا کے پس منظر میں باہمی تعلقات کے وسیع تر منظرنامے پر تفصیلی تبادلہ خیالات کیے۔
دونوں رہنماؤں نے ای۔ گورننس ، سائبرسلامتی اور اختراع کے شعبے میں باہمی تعاون کو بڑھاوا دینے کے اقدامات پر تبادلہ خیالات کیے۔ وزیراعظم نے اسٹونیا کی جانب سے یو این ایس سی میں غیرمستقل نشست برائے 22-2021 کے لئے بھارت کی امیدواری کی حمایت کرنے کیلئے شکریہ ادا کیا۔ اس میٹنگ نے اسٹونیا کو ایک ایسا موقع فراہم کیا جب وہ باہمی تعاون کیلئے افزوں مواقع کے سلسلے میں اپنے نظریات اور خیالات پیش کرسکا اور اس لحاظ سے ہمارے موجودہ دوستانہ تعلقات کو مزید تقویت حاصل ہوئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-4367
(Visitor Counter : 68
زراعت اور کاشتکاروں کی فلاح و بہبود کی وزارت
موٹے اناج کی پیداوار
زراعت اورکسانوں کے بہبود کےمرکزی وزیر جناب نریندر سنگھ تومر نے آج لوک سبھامیں ایک تحریری جواب میں بتایا کہ 2016-17 میں موٹے اناج کی پیداوار میں اضافہ درج کیا گیا ۔ یہ اضافہ 2016-17 میں 276.5لاکھ ٹن سے بڑھ کر 2021-22 میں 347.7 لاکھ ٹن ہوا ہے ۔ حکومت مکئی اور جو جیسے موٹے اناج کی کاشت کو فروغ دینے کے لئے نیشنل فوڈ سیکورٹی مشن –موٹے اناج کے تحت موٹے اناج کو فروغ دینے کا پروگرام نافذ کررہی ہے۔ مکئی کو فروغ دینے کا پروگرام 26 ریاستوں اور مرکز کے زیر ا نتظام علاقوں کے 237 اضلاع میں نافذ کیا جا رہا ہے ، اور جو کے فروغ کا پروگرام 4 ریاستوں کے 39 اضلاع میں نافذ کیا جارہا ہے۔ اسکے علاوہ50 سے 100 کلو میٹر کے علاقے میں راشٹریہ کرشی وکاس یوجنا کے تحت مکئی کے فروغ کا پروگرام شروع کرنے کے لئے ریاستیں نرم پالیسی اختیار کریں گی تاکہ مکئی کو ایتھنول کی پیداوار کےلئے فیڈ اسٹاک کے طور پر استعمال کیا جاسکے ۔ گزشتہ چار سال کے دوران موٹے اناج  کی پیداوار حسب ذیل رہی :
|
|
2018-19
|
|
2019-20
|
|
2020-21
|
|
2021-22|
|
293.5
|
|
304.9
|
|
333.1
|
|
347.7تیسرے پیشگی تخمینے 2021-22 کے مطابق
حکومت ہند کی زراعت اورکسانوں کی بہبودکی وزارت کے زرعی اور کسانوں کے بہبود کا محکمہ حسب ذیل اسکیموں اور پروگراموں کو نافذ کرتاہے تاکہ صنعت کاری کی ترقی اور دیگر متعلقہ صنعتوں اورزراعت کے لئے نوجوانوں کو راغب کیا جاسکے۔
- زرعی کلینک اورزرعی کاروباری مراکز کا قیام ۔
- خواتین کسانوںسمیت کسانوں اوردیہی نوجوانوں کے لئے ہنرمندی کے تربیت کے پروگرام 
- دیہی نوجوانوں کی ہنرمندی کی تربیت
- زرعی میکنائزیشن سے متعلق ذیلی مشن
- زرعی اسٹارٹ اپ کو فروغ دینے کے لئے زراعت اور متعلقہ سیکٹرس کومتحرک کرنے کے لئے منافع بخش طریقہ کار
- توثیق شدہ زرعی مشیر / توسیع شدہ مویشیوں کے مشیر سےمتعلق پروگرام
- منیجمنٹ  میں پوسٹ گریجویٹ ڈپلوما
زرعی تحقیق کی بھارتی کونسل کے ذریعہ زرعی تحقیق اورتعلیم کا محکمہ حسب ذیل اسکیمیں اورپروگرام نافذ کرتاہے تاکہ صنعت کاری کے فروغ کے لئے اور زراعت اور دیگر متعلقہ صنعتوں کی ترقی کے لئے نوجوانوں کو راغب کیا جاسکے ۔
- کرشی وگیان کیندروں کے ذریعہ ٹکنالوجی کاجائزہ اور اسکی اپلیکیشن اورصلاحیت کو فروغ دینے کےسلسلے میں مظاہرہ
- زراعت میں نوجوانوں کو راغب کرنا اورانہیں زراعت کےسلسلےمیں برقراررکھنا
ہنرمندی کے فروغ اور صنعت کاری کی وزارت ان نوجوانوں میں ہنرمندی کے فروغ کے لئےخصوصی اقدامات کرتی ہے جو اپرنٹس شپ پروگراموں، اسکولوں ا وراعلی تعلیمی اداروں میں پیشہ ورانہ تربیتی کورسیز کے لئے زرعی سیکٹر میں کیریئر بنانا چاہتے ہیں ۔ زرعی اسکل کونسل ا ٓف ا نڈیا کے ذریعہ مختلف اقدامات نافذ کئے گئے ہیں۔ ہنرمندی کے فروغ اورصنعت کاری کی وزارت کے تحت ایک ذیلی ادارہ ذیل میں پیش کیا گیا ہے ۔
- صنعت کاری کی تربیت
- اپرینٹس شپ پروگرام
- اسکولی تعلیم کو پیشہ ور بنانا
- اعلی تعلیم  سے ملحق کالجز کو پیشہ ور بنانا
بینک اور قرض دینے والے ادارے پردھان منتری فارمولائزیشن آف مائکرو انٹرپرائزیز، فارمرپروڈیوسر آرگنائزیشن اپنی مدد آپ گروپ کے تحت ویلیو ایڈیشن صنعت کاری ، زرعی بنیادی ڈھانچے کے فنڈ، کسان قرض کارڈ کے ذریعہ فصل کےلئےقرض، بنیادی ڈھانچے کی تشکیل جیسی زرعی اور متعلقہ سیکٹروں کی مختلف سرگرمیو ں کے نوجوانوں سمیت کسانوں کو قرض فراہم کرتے ہیں ۔ 2022-23 کے دوران حکومت نے زرعی قرض نشانےمیں اضافہ کیا ہے ۔ پہلے یہ قرض کانشانہ 16.50 لاکھ کروڑ روپئے تھا جو 2021-22 دوران بڑھ کر 18 لاکھ کروڑ ہوگیا۔
پیٹرولیم اور قدرتی گیس کی وزارت
پٹرولیم اورقدرتی گیس کے وزیر جناب ہردیپ سنگھ پوری نے چوتھے او این جی سی پیرا کھیلوں 2022 کا افتتاح کیا
او این جی سی پیرا کھیل پٹرولیم اورقدرتی گیس کی وزارت کے تحت عوامی اداروں کے انسانی وسائل میں جامعیت اور مساوات لانے کا ایک شاندار پلیٹ فارم ہے: جناب پوری
مرکزی تیل اور گیس کے سرکاری اداروں کے تقریباً 275 معذور افراد /ملازمین گیمز میں حصہ لے رہے ہیں
پیٹرولیم اور قدرتی گیس نیز ہاؤسنگ اور شہری امور کے مرکزی وزیر جناب ہردیپ سنگھ پوری نے آج نئی دہلی کے تیاگ راج اسپورٹس کمپلیکس میں چوتھے او این جی سی پیرا گیمز کا افتتاح کیا۔ آٹھ تیل اور گیس کے مرکزی سیکٹر کے اداروں کے 275 معذور افراد / ملازمین دوسے چار اگست 2022 کے دوران آئل اینڈ نیچرل گیس کارپوریشن لمیٹڈ  کے زیر اہتمام چوتھے او این جی سی پیرا کھیلوں میں حصہ لے رہے ہیں۔
چوتھے او این جی سی پیرا گیمز کا افتتاح کرتے ہوئے، جناب ہردیپ سنگھ پوری نے کہا کہ ‘‘او این جی سی پیرا گیمزپٹرولیم اور قدرتی گیس کی وزارت کے تحت عوامی اداروں کے انسانی وسائل میں شمولیت اور مساوات لانے کے لیے ایک شاندار پلیٹ فارم ہے۔’’
پٹرولیم اورقدرتی گیس کے وزیر جناب ہردیپ سنگھ پوری، او این جی سی کی سی ایم ڈی ڈاکٹر الکا متل کے ساتھ، دہلی میں چوتھے او این جی سی پیرا گیمز کا افتتاح کرنے کے بعد پیرا ایتھلیٹس کے ساتھ بات چیت کرتے ہوئے
اپنے افتتاحی کلمات میں، اواین جی سی کی چیف مینیجنگ ڈائریکٹر  ڈاکٹر الکا متل نے کہا کہ او این جی سی پیرا گیمز کارپوریٹ زندگی کے تمام شعبوں میں معذور افراد کو مساوی مواقع فراہم کرنے کے لیے ایک خصوصی ایچ آر اقدام ہے۔ انہوں نے کہا کہ اس کا مقصد توانائی کے حصول میں عوامی اداروں کے انسانی وسائل کی مجموعی ترقی میں حصہ ڈالنا ہے، جو ہمارا سب سے قیمتی اثاثہ ہیں۔
او این جی سی نے خاص طور پر معذور افراد کو ان کی فہرست میں شامل کرنے کے لیے2017 میں اس پیرا گیمز کا تصور اور اس کا آغاز کیا ۔ کھیلوں کا دائرہ وسیع کرنے کے لیےاو این جی سی نے آئی او سی ایل، بی پی سی ایل ، ایچ پی سی ایل ، ای آئی ایل ، او آئی ایل اور جی اے آئی ایل کے کھلاڑیوں کو گاندھی نگر میں اواین جی سی پیرا گیمز کے عظیم الشان تیسرے ایڈیشن کا حصہ بننے کے لیے تیار کیا۔ اس موجودہ چوتھے ایڈیشن میں اے او این جی سی کے 192 کھلاڑیوں کے علاوہ سات دیگر سرکار ی اداروں ، آئی او سی ایل ، جی اے آئی ایل ، بی پی سی ایل، ایم آر پی ایل  ،ای آئی ایل ، او آئی ایل  اور ایچ پی سی ایل  کھلاڑی حصہ لے رہے ہیں ۔
او این جی سی نے پیرا لمپک کمیٹی آف انڈیا کی مدد سے 2017 میں اپنے پہلے ایڈیشن سے ہی ایک بین الاقوامی فارمیٹ پر پیرا گیمز کا انعقاد کیا، جہاں او این جی سی کے 120 معذٰر افراد/ ملازمین نےبیڈمنٹن، ٹیبل ٹینس اور وہیل چیئر ریس جیسے کھیلوں میں حصہ لیا۔ اس کے بعد سے کھیلوں کی شرکت اور تنوع میں بتدریج اضافہ ہوا ہے۔ او این جی سی پیرا گیمز میں حصہ لینے والے بہت سے پیرا ایتھلیٹس نے پیرالمپکس میں بھی ہندوستان کا نام روشن کیا ہے۔
وزارت دفاع
سابق فوجیوں کو پنشن
نئی دہلی، 9 اگست 2021، رکشا راجیہ منتری جناب اجے بھٹ نے آج راجیہ سبھا میں جناب تروچی شوا کو ایک تحریری جواب میں بتایا کہ مسلح دستے کے اہلکاروں پر نافذ ہونے والے موجودہ پنشن کے ڈھانچے کے مطابق درج ذیل پنشن سے متعلق فائدے دیئے جاتے ہیں۔
- ریٹارئنگ پنشن/ سروس پنشن
- ریٹارئنگ گریجوٹی/ سروس گریجوٹی
- اسپیشن پنشن/ اسپیشل گریجوٹی
- ان ویلڈ پنشن/ ان ویلڈ گریجوٹی
- ریٹائرمنٹ گریجوٹی/ دیٹھ گریجوٹی
- معذوری پنشن/ جنگ میں زخمی ہونے پر پنشن
- عام فیملی پنشن/ اسپیشل فیملی پنشن/ لبرالائزڈ فیملی پنشن
- ڈیپنڈینٹ پنشن/ اسپیشل فیملی پنشن کا سیکنڈ لائف ایورڈ / لبرالائزڈ فیملی پنشن
- فیملی گریجوٹی
فیملی کا حساب کسی شخص کے ذریعہ حاصل کردہ آخری تنخواہ کے 50 فیصد کی شرح سے لگایا جاتا ہے۔ فوج کی پنشن حاصل کرنے کے لئے کم از کم فوج کی نوکری کی مدت کمیشنڈ افسروں کے معاملے میں 20 سال اور افسر کے رتبے سے نیچے والے اہلکاروں کے معاملے میں 15 سال ہے۔
مسلح دستوں کے اہلکاروں کے معاملے میں پنشن میں مختلف مرکزی پے کمیشنوں کی سفارشوں کی بنیاد پر وقتاً فوقتاً اضافی کیا گیا ہے۔ اس کے علاوہ وقتاً فوقتاً مختلف سرکاری پالیسی لیٹرز بھی جاری کئے گئے ہیں، جن کے نتیجے میں پنشن/ فیملی پنشن میں اضافہ ہو اہے۔
۔۔۔۔۔۔۔۔۔۔۔
ش ح۔ا گ۔ن ا۔
U-7640
(Visitor Counter : 98
بہت چھوٹی، چھوٹی اور درمیانی صنعتوں کی وزارت
’اُدیمی بھارت – ایم ایس ایم ای ڈے‘ 27 جون، 2023 کو وگیان بھون میں منایا جائے گا
چھوٹی ، بہت چھوٹی اور درمیانہ صنعتوں کے عالمی دن کے موقع پر ، چھوٹی ، بہت چھوٹی اور درمیانہ صنعتوں کی وزارت 27 جون، 2023 کو وگیان بھون، نئی دہلی میں ' اُدیمی بھارت-ایم ایس ایم ای ڈے' منا رہی ہے۔ ایم ایس ایم ای کے مرکزی وزیر جناب نارائن رانےاس پروگرام میں مہمان خصوصی ہوں گے اور مرکزی وزیر مملکت  جناب بھانو پرتاپ سنگھ ورما مہمان اعزازی ہوں گے۔
اس پروگرام کے دوران، ایم ایس ایم ای کی وزارت ایم ایس ایم ای کی ترقی اور فروغ کے لیے مختلف اقدامات شروع کرے گی ، جن سے کلسٹر پروجیکٹ اور ٹیکنالوجی مراکز کی جیو ٹیگنگ کے لیےچیمپئن 2.0 پورٹل اور موبائل ایپ کا آغاز شامل ہے۔ اس پروگرام کے دوران 'ایم ایس ایم ای- آئیڈیا ہیکا تھن 2.0' کے نتائج کا بھی اعلان کیا جائے گا اور خواتین کاروباریوں کے لیے'ایم ایس ایم ای-آئیڈیاہیکاتھن 3.0' کی شروعات کی جائے گی۔ مزید برآں، اس پروگرام میں گولڈ اور سلور زیڈ ای ڈی سے تصدیق شدہ ایم ایس ایم ای سرٹیفکیٹ کی تقسیم، اور 400 کروڑ روپے کی ڈیجیٹل منتقلی نیز 10،075 پی ایم ای جی پی استفادہ کنندگان کو مارجن منی سبسڈی کی تقسیم کا پروگرام کا انعقاد کیا جائے گا۔دریں اثناء حکومت ہند کی مختلف تنظیموں کے درمیان مفاہمت ناموں پر دستخط بھی کیے جائیں گے۔
ایم ایس ایم ای کی وزارت کا مقصد اپنی اسکیموں اور اقدامات کے ذریعہ چھوٹی ، بہت چھوٹی اور درمیانہ صنعتوں کے متعدد اقدامات کرنا ہے ۔ جن میں کاروباری ماحول کو بہتر بنانا، نئی مصنوعات اور خدمات کی اختراع اور ترقی کی حوصلہ افزائی کرنا، علاقائی ترقی کو فروغ دینا اور علاقائی نابرابریوں کو کم کرنا، مقامی اور عالمی مارکیٹ دونوں طرح کے بازاروں میں کاروبار کے مواقع پیدا کرنا اور ایم ایس ایم ای کی حوصلہ افزائی کرنا شامل ہے۔ چھوٹی ، بہت چھوٹی اور درمیانہ صنعتوں کی وزارت ملک بھر میں روزگار کے مواقع پیدا کرنے اور ایم ایس ایم ای کی پیداوریت نیز مسابقت کو فروغ دینے پر زور دیتی رہتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
6452
(Visitor Counter : 61
کامرس اور صنعت کی وزارتہ
قطر نے ہندوستان سےمنجمدسمندری غذاکی درآمد پر عائد پابندی ہٹائی
قطر نے ہندوستان سے منجمدسمندری غذا کی درآمدپرعائدعارضی پابندی اٹھالی ہے اور اس طرح مغرب ایشیائی ملک کے ساتھ برآمدات میں اضافہ اوردو طرفہ تعلقات میں بہتری آئی ہے۔
یہ پابندی گزشتہ سال نومبر میں فیفا عالمی کپ سے کچھ قبل عائد کی گئی تھی جب ہندوستان سے آئی کھیپ میں وبریو کالراپایاگیاتھا۔ قطرکے حکام نے ہندوستان کو مطلع کیاہے کہ پابندی عارضی نوعیت کی تھی اور فٹبال کھیل کے تناظر میں ملک میں خاطرخواہ جانچ لیباریٹریز کم تھیں۔
حکومت ہند کے کامرس محکمے نے قطر میں ہندوستانی سفارتخانہ کے ساتھ مل کراس معاملے کوحل کرنے کی لگاتار کوشش کی۔قطر کی صحت عامہ کی وزارت کے ساتھ طویل مذاکرات ہوئے اور اسکے نتیجے میں سولہ فروری کو منجمدسمندری غذا کی درآمد پر عائدپابندی کو اٹھالیا گیا۔تاہم یخ بستہ سمندری غذا کی برآمدپرپابندی برقرارہے۔
یہ ہفتہ ہندوستان میں سمندری غذا کی برآمدات کے تعلق سے اچھا ثابت ہورہا ہے کیونکہ چین کی جانب سے عائداسی طرح کی پابندی بھی ختم کردی گئی ہے۔ یہ بات ایم پی ای ڈی اے کے چیئرمین جناب ڈی وی سوامی نے کہی جو پندرہ سے سترہ فروری تک چلنے والے انڈیا انٹرنیشنل سی فوڈشو میں شامل ہونے کے لئے آئے ہوئے ہیں۔
اس ہفتہ چودہ فروری کوبیجنگ نے 99 سمندری غذاوں پرعائدپابندی ہٹالی تھی۔ کیونکہ ہندوستان نے اس کے معیار کی یقین دہانی کرائی تھی۔ ایم پی ای ڈی اے نے دیگر ایجنسیوں کے ساتھ مل کر اس جانب سخت کوشش کی تھی جس کے نتیجے میں دسمبر 2020کے بعد سے 110یونٹوں سے پابندی ہٹائی گئی تھی۔
وزیراعظم کا دفتر
وزیر اعظم نے یوکرین کے صدر عالی جناب ولادیمیر زیلنسکی سے بات کی
وزیر اعظم جناب نریندر مودی نے آج یوکرین کے صدر عالی جناب ولادیمیر زیلنسکی سے بات کی۔
صدر زیلنسکی نے وزیر اعظم کو یوکرین اور روس کے درمیان تنازعہ کی صورت ِ حال اور دونوں ملکوں کے درمیان جاری مذاکرات کے بارے میں تفصیلی جانکاری دی ۔ وزیراعظم نے جاری تنازعات اور اس کے نتیجے میں پیدا ہونے والے انسانی بحران پر گہری تشویش کا اظہار کیا۔ وزیر اعظم نے فوری جنگ بندی کے تعلق سے اپنی اپیل کا اعادہ کیا اور کہا کہ بھارت ہمیشہ مسائل کے پُر امن حل اور دونوں فریقوں کے درمیان راست مذاکرات کا خواہاں رہا ہے ۔
وزیر اعظم نے یوکرین سے 20000 سے زیادہ بھارتی شہریوں کو نکالنے میں سہولت فراہم کرنے پر یوکرین کے حکام کا شکریہ ادا کیا۔ انہوں نے یوکرین میں ، اب بھی موجود بھارت کے طلباء کی حفاظت اور سلامتی پر گہری تشویش کا اظہار کیا اور ان کے فوری اور محفوظ انخلاء کی ضرورت پر زور دیا۔
۔۔۔۔۔۔۔۔ ۔ ۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔ ۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔

U.No. 2304
(
وزیراعظم کا دفتر
مادر ارض کے تئیں وزیر اعظم کا اظہار تشکر
نئی دہلی ،22؍اپریل2020:وزیر اعظم جناب نریندر مودی نے بین الاقوامی مادر ارض کے تئیں تشکر کا اظہار کیا ہے۔
اپنے پیغام میں وزیر اعظم نے کہا ہے کہ مادر ارض کے بین الاقوامی دن کے موقع پر ہم اپنے کرہ ارض کی جانب سے نگہداشت کی شکل میں حاصل اس کی نوازشوں اور اس کی عنایتوں کا شکریہ ادا کرتے ہیں۔ آئیے ہم سب مل کر عہد کریں کہ کرہ ارض کو زیادہ صاف ستھرا، صحت بخش اور زیادہ خوشحال بنانے کے لئے کام کریں گے۔کووڈ-19کو شکست دینے کے لئے ہراول دستے کے طورپر کام کرنے والے تمام افراد کو مرحبا ۔
نائب صدر جمہوریہ ہند کا سکریٹریٹ
نائب صدر جمہوریہ نے تریپورہ کی شاندار تاریخ اور ثروت مند ثقافتی ورثے کی ستائش کی
تریپورہ اور دیگر شمال مشرقی ریاستیں بھارت کی ’ایکٹ ایسٹ پالیسی‘ کے ستون ہیں : نائب صدر
نائب صدر جناب دھنکر نے تریپورہ کے ادے پورمیں ماتا تریپوریشوری مندر کا دورہ کیا اور پوجا کی
نائب صدر جمہوریہ کا تریپورہ کا پہلا دورہ اختتام پذیر ہوا، موصوف نے کہا کہ وہ وہاں کے عوام کی گرم جوشی اور پیار سے متاثر ہوئے
نائب صدر جمہوریہ جناب جگدیپ دھنکر نے آج تریپورہ اور مغربی بنگال کا دورہ کیا ۔ نیا عہدہ سنبھالنے کے بعد یہ موصوف کا ان ریاستوں کا پہلا دورہ تھا۔
اپنے ایک روزہ دورے کے دوران نائب صدر جمہوریہ نے اگرتلہ کے مہاراجہ بیر بکرم کالج میں "تریپورہ کے تاریخی اور ثقافتی ورثے" کے موضوع پر نمائش کا افتتاح کیا اور "تریپورہ میں تعلیمی ترقی کے نئے افق" کے موضوع پر ایک سیمینار کی صدارت کی۔ اس موقع پر خطاب کرتے ہوئے جناب دھنکر نے تعلیم کے میدان میں ریاست کی متعدد کامیابیوں بشمول نئی تعلیمی پالیسی 2020 کے نفاذ کی سمت میں اٹھائے گئے اقدامات کی ستائش کی۔ انھوں نے کہا کہ یہ ایک منصوبہ بند پالیسی ہے جس کا مقصد ہمارے تعلیمی شعبے میں تبدیلی لانا اور بھارت کو ایک بار پھر وشو گرو بنانا ہے۔
شمال مشرقی ریاست کے اپنے پہلے دورے کو یادگار قرار دیتے ہوئے جناب دھنکر نے کہا کہ تریپورہ کے لوگوں کی گرم جوشی اور پیار سے وہ بہت متاثر ہوئے ہیں۔ انھوں نے ان سے کہا ، "میں آپ کی امنگوں اور خوابوں میں شریک ہوں۔"
ریاست کی شاندار تاریخ اور ثروت مند ثقافتی ورثے کی ستائش کرتے ہوئے نائب صدر جمہوریہ نے کہا کہ تریپورہ اور دیگر شمال مشرقی ریاستیں بھارت کی ’ایکٹ ایسٹ پالیسی‘ کے ستون ہیں۔
جناب دھنکر نے طلبہ سے بنیادی فرائض پر عمل کرنے کی بھی اپیل کی کیونکہ ان سے انھیں ملک کے بہتر شہری بننے میں مدد ملے گی۔
اس سے قبل نائب صدر جمہوریہ نے اپنی اہلیہ ڈاکٹر سدیش دھنکر کے ساتھ تریپورہ کے ادے پور میں واقع ماتا تریپوریشوری مندر کا دورہ کیا اور پوجا کی۔ دورے کے دوران انھیں مشہور شکتی پیٹھ میں کیے جارہے ترقیاتی کاموں کے بارے میں جانکاری دی گئی۔ انہوں نے کہا کہ "مقدس شکتی پیٹھ انسانیت کے لیے محدودیت اور فلاح و بہبود کا اظہار کرتا ہے۔ یہ جان کر اطمینان ہوتا ہے کہ اس قابل احترام قدیم مندر میں منصوبہ بند اور بڑے پیمانے پر ترقی ہو رہی ہے۔"
جناب دھنکر نے اگرتلہ کے راج بھون میں گورنر جناب ستیہ دیو نارائن آریہ اور دیگر معززین سے بھی گفت و شنید کی۔ تریپورہ کے وزیر اعلیٰ جناب مانک ساہا ان پروگراموں کے دوران نائب صدر جمہوریہ کے ساتھ تھے۔
تریپورہ کے دورے کے بعد نائب صدر جمہوریہ اگرتلہ ہوائی اڈے سے کولکتہ کے لیے روانہ ہوئے جہاں تریپورہ کے گورنر جناب ستیہ دیو نارائن آریہ، وزیر اعلیٰ پروفیسر  مانک ساہا اور دیگر معززین نے انھیں رخصت کیا۔
ٹیکسٹائلز کی وزارت
مرکز نے 2030 ء تک ٹیکسٹائل کی مصنوعات کی 100 ارب امریکی ڈالر کی برآمدات کا ہدف مقرر کیا ہے
ٹیکسٹائل کی مرکزی وزیر مملکت محترمہ درشنا جاردوش نے آج راجیہ سبھا میں ایک سوال کے تحریری جواب میں بتایا کہ حکومت نے ایک بڑی عالمی منڈی کے پیش نظر بھارتی ٹیکسٹائل کی برآمدات کو بڑھانے کے لئے مشاہدہ کیا ہے ۔
سال 2017 ء سے لے کر اب تک سال بہ سال ہونے والی ٹیکسٹائل کی برآمدات کی تفصیلات حسب ذیل ہیں:

|
|
|
|
2017-18
|
|
2018-19
|
|
2019-20
|
|
2020-21
|
|
2021-22
|
|
2022-23

|
|
ٹیکسٹائل اور ملبوسات کی در آمدات بشمول ہینڈی کرافٹ
|
|
37.55
|
|
38.40
|
|
35.18
|
|
31.59
|
|
44.44
|
|
21.15
ماخذ: ڈی جی سی آئی ایس کا عارضی ڈاٹا ۔
حکومت نے 2030 ء تک ٹیکسٹائل کی مصنوعات کا 100 ارب امریکی ڈالر کی برآمدات حاصل کرنے کا ہدف مقرر کیا ہے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 14295
(Visitor Counter : 56